stanford-oval/wikipedia huggingface dataset:
תעסוקה מוגנת
יישום המודל בישראל

בספטמבר 2012 אישרה מדינת ישראל את אמנת האו"ם בדבר זכויותיהם של אנשים עם מוגבלויות. בהתאם לאמנה זו, התחייבה מדינת ישראל לקדם את זכותם של אנשים עם מוגבלויות לעבוד ולקדם בעבורם הזדמנויות תעסוקה וקריירה בשוק העבודה, לסייע במציאת תעסוקה, קבלתה והתמדה בה (מתוך תקציר דו"ח מבקר המדינה שפורסם במאי 17, 2014 מאת Ido Granot).
מערכות רבות במדינת ישראל עוסקות בנושא התעסוקה של אנשים עם מוגבלויות, והן פזורות בין גופים ציבוריים שונים שהם:
משרד הבריאות, האחראי לאוכלוסיית נכי הנפש, מכוח "חוק שיקום שיקום נכי נפש בקהילה", והוא מעסיק משתקמים במסגרות תעסוקתיות שונות שרובן עומדות בהגדרה של מפעל מוגן.
משרד הרווחה, המופקד על הטיפול ביתר האנשים עם מוגבלויות. המע"ש (מפעל עבודה שיקומי) הוא אחד ממסגרות התעסוקה למשתקמים המופנים לתעסוקה במפעלים מוגנים. בישראל פועלים כמאה מפעלים מוגנים תחת ניהולו של משרד הרווחה: 84 מרכזי תעסוקה שיקומיים ועוד 17 מרכזי תעסוקה תעשייתיים. משרד העבודה, הרווחה והשירותים החברתיים מפעיל מאז 2014 תוכנית תעסוקה חדשה לאנשים עם מוגבלות שכלית התפתחותית – "מע"ש תעשייתי". התוכנית מבוססת על העסקה קבוצתית במסגרות עבודה רגילות בשוק החופשי, בליווי מדריך צמוד, והיא נועדה למלא חלל ברצף שירותי התעסוקה – בין התעסוקה במפעלים המוגנים (מע"שים) הסגרגטיביים, לבין התעסוקה הפרטנית הנתמכת.
אחריות משרד הרווחה נחלקת בין שלושה אגפים שונים:
אגף השיקום מטפל באוכלוסיית האנשים עם מוגבלות פיזית וחושית (לקויי ראייה, ושמיעה),הנמכה קוגניטיבית (תפקוד גבולי) וכן באלה עם קשיי תפקוד וקשיי הסתגלות על רקע פגיעה אורגנית (כגון: נזק מוחי ולקות למידה).
אגף מש"ה מטפל באוכלוסיית האנשים שאובחנו כאנשים עם מוגבלות שכלית‐התפתחותית, על פי – חוק הסעד (טיפול במפגרים), התשכ"ט-1969.
השירות לאוטיזם מטפל באנשים הנמצאים על רצף האוטיזם.
חלק ניכר מפעילות המשרד מבוצע באמצעות המחלקות לשירותים חברתיים שברשויות המקומיות.
ביקורת

לצד יתרונותיהן של מסגרות התעסוקה המוגנת עבור אוכלוסיית היעד, בשנים האחרונות מופנית אליהן גם ביקורת בתחומים מסוימים:
שכר נמוך: שכר העובדים נמוך מאוד בהשוואה לשעות עבודתם במהלך היום או השבוע. בישראל קיים חוק שכר מינימום מותאם לעובד עם מוגבלות, אך הוא לא כולל מועסקים במפעלים מוגנים, שאצלם התגמול הוא כ- 7 ₪ לשעה.
היעדר תנאים סוציאליים: מאחר שלא מתקיימים יחסי עובד-מעביד, משתקמים לא זכאים לקבל את כתנאי הסוציאליים המחויבים בחוק כלפי מעסיקים - חופשה שנתית בתשלום, קרן פנסיה, קרן השתלמות וכו'.
זכויות סוציאליות: היעדר זכויות סוציאליות מותאמות לאוכלוסיית המשתקמים ביחידות השירות לתעסוקה מוגנת.
שילוב בשוק העבודה: אחת המטרות של מסגרות התעסוקה המוגנת הנה קידום מעבר של אנשים עם מוגבלות לעבודה בשוק החופשי, אך בפועל רבים מהם מועסקים במסגרות הללו לתקופה ארוכה מאוד ולעיתים גם לכל חייהם מאחר שהם לא מקבלים כל הכשרה מקצועית משמעותית שתאפשר להם להתפרנס בכבוד.
חוק שוויון זכויות לאנשים עם מוגבלויות: העסקה במפעלים מוגנים מתנגשת עם חוק שוויון זכויות לאנשים עם מוגבלויות, שמדבר על איסור הפליה בתעסוקה שכוללת תנאי עבודה וזכויותיהם של המועסקים (לפי סעיף 8 א' לחוק).
תמריצים למעסיקים: חלק מהדרישות שעלו במחאת הנכים עסקו בנושא הוצאת המפעלים המוגנים מתקציב משרד הבריאות והעברתם לפיקוח משרד הכלכלה, עם תמריצים למעסיק ולמועסק ושכר מינימום שעתי שהוא לפחות 70% מגובה שכר המינימום הכללי.
ניצול: מצבם של רוב מתמודדי-הנפש אינו מאפשר להם להילחם על זכויותיהם, ולכן זו אוכלוסייה מאוד חלשה ומאוד מנוצלת
הפרדה מאוכלוסיות אחרות: קיימת הפרדה (סגרגציה) של האוכלוסייה בעלת הנכות המוכרת (פיזית, חושית או התפתחותית) משאר האוכלוסיות. הפרדה זו אינה מאפשרת שילוב מותאם של האוכלוסייה הנ"ל בעולם התעסוקה עם שאר האוכלוסיות.
לקריאה נוספת

נתונים נבחרים על תעסוקה מוגנת-ממצאי סקר מעסיקים. משרד התמ"ת, מחקר וכלכלה.
ליבוביץ, ת. (2001). חוק שוויון הזדמנויות לאנשים עם מוגבלות: מדריך לחוק. ירושלים: בזכות.
הוזמי, ב. (2011). התנהגות מאתגרת בקרב אנשים עם פיגור שכלי. בתוך מ. חובב וב. הוזמי (עורכים). משילוב להשתלבות: אתגרים וצמיחה במעגל החיים (עמ' 187–210). גבעתיים: הוצאת רותם.
מאיר חובב ובנימין הוזמי (עורכים) - משילוב להשתלבות: אתגרים וצמיחה במעגל החיים. גבעתיים: הוצאת רותם, 2011.
בני פפרמן - שילוב אנשים עם מוגבלויות בשוק העבודה: תמורות בתפיסות, פיתוח כלים ותוכניות תעסוקה.
המוסד לביטוח לאומי, מנהל המחקר והתכנון. ירושלים, דצמבר 2014.
מדיניות ההפעלה התעסוקתית: מבט בין ארצי משווה. אברהם דורון.
"פעולות הממשלה לשילובם של אנשים עם מוגבלות בתעסוקה "– תקציר מתוך דו"ח מבקר המדינה, פורסם ב - מאי 17, 2014 מאת Ido Granot.
חוק שוויון זכויות לאנשים עם מוגבלויות (התשנ"ח 1998)
מעמדו החברתי של האדם המפגר במפעלים מוגנים רבי נכויות. ד"ר אילנה דובדבני בית הספר לעבודה סוציאלית, אוניברסיטת חיפה.ד"ר רות נאור, בית הספר לעבודה סוציאלית, אוניברסיטת בר-אילן.
האמנה בדבר זכויותיהם של אנשים עם מוגבלויות (סעיף 27 - עבודה ותעסוקה).
רימרמן, א' (1994). תעסוקה נתמכת לאנשים הלוקים בנכויות התפתחותיות ופסיכיאטריות 1.128-118, בארצות ־הברית. ביטחון סוציאלי, 4
Elder, J.K., Conley, R.W., & Noble, J.H. (1986). The service system. In Kiernan, W.E. & Stark, J.A. (Eds.), Pathways to employment for adults with developmental disabilities (pp.53-66).Baltimore, Md.: Paul H. Brooks Publishing
Department of Education (January, 22, 2001). Federal Register – 34 CFR Part 361, State vocational rehabilitation services program; Final rule.
הערות שוליים

↑  רימרמן, א. כץ, ש,'"`UNIQ--nowiki-00000000-QINU`"'מדיניות התעסוקה המוגנת כלפי אנשים עם מוגבלויות קשות בארצות המערב ובישראל: סקירה ודיון., ביטחון סוציאלי, 2004
↑  Elder, J.K., Conley, R.W., & Noble, J.H.,'"`UNIQ--nowiki-00000002-QINU`"'Pathways to employment for adults with developmental disabilities, Baltimore, Md.: Paul H. Brooks Publishing, 1986
↑  U.S Department of Labor,'"`UNIQ--nowiki-00000004-QINU`"'Dictionary of occupational titles, U.S Department of Labor, 1977
1 2  רימרמן וכץ,'"`UNIQ--nowiki-00000006-QINU`"'תעסוקה נתמכת לאנשים הלוקים בנכויות התפתחותיות ופסיכיאטריות בארצות־הברית, ביטחון סוציאלי, 1994
↑  פינטו,'"`UNIQ--nowiki-00000008-QINU`"'מקבלי קצבת נכות כללית בשנת 2014, המוסד לביטוח לאומי, 2014
↑  Ido Granot,'"`UNIQ--nowiki-0000000A-QINU`"'פעולות הממשלה לשילובם של אנשים עם מוגבלות בתעסוקה, ‏17/05/2014
↑  תוכנית "מע"ש תעשייתי": תעסוקה מוגנת קבוצתית של אנשים עם מוגבלות שכלית בשוק החופשי – הערכת התוכנית בשלביה המוקדמים » Brookdale ברוקדייל, באתר Brookdale ברוקדייל
| --- | --- |
בקרת זהויות :  NLI: 987007536312105171  NKC: ph494811
נמל התעופה רונלד רייגן וושינגטון נשיונל

נמל התעופה רונלד רייגן וושינגטון נשיונל (באנגלית: Ronald Reagan Washington National Airport) ממוקם במדינת וירג'יניה על גדת נהר הפוטומק מדרום-מערב לוושינגטון די. סי. בירת ארצות הברית. הוא נמל התעופה הקרוב ביותר לעיר ומשרת את המרחב המטרופוליטני של וושינגטון ובולטימור. בשנת 2018 עברו בו 23,464,618 נוסעים.
מטעמי ביטחון ומניעת רעש משרת הנמל בעיקר טיסות פנים ארציות למרחק מוגבל.
תולדות הנמל

נמל התעופה, ששמו המקורי היה וושינגטון נשיונל, נפתח ב-16 ביוני 1941, מעט לפני כניסת ארצות הברית למלחמת העולם השנייה. הוא החליף את נמל התעופה הקטן וושינגטון-הובר ששכן מצפון לו (ליד אתר הפנטגון דהיום) וסבל ממגבלות בטיחות רבות. הוא הוקם על גבי שטח ששימש בעבר כחוות מטעים, וחלקו המזרחי נבנה על קרקע שנוצרה על ידי שפיכת עפר על גבי משטחי בוץ שהיו מוצפים בעת גאות הפוטומק. שטחו הכולל כיום הוא 73 דונם.
מטוסי סילון הורשו להמריא מהנמל ולנחות בו רק משנת 1966.
ב-1945 קיבל הקונגרס חוק, שהעמיד את נמל התעופה תחת סמכות השלטון הפדרלי, הגם שמיקומו נמצא בתחומי מדינת וירג'יניה. ב-1987 קיבל הקונגרס את המלצתה של ועדה שמינתה מזכירת התחבורה אליזבת דול וקיבל חוק, שהעביר את ניהול הנמל לידי רשות נמלי התעופה של מטרופולין וושינגטון (Metropolitan Washington Airports Authority), המשותפת למחוז קולומביה ומדינות וירג'יניה ומרילנד ומנהלת גם את נמל התעופה וושינגטון דאלס.
ב-6 בפברואר 1998 חתם הנשיא קלינטון על חוק פדרלי, אשר שינה את שמו של הנמל לשמו הנוכחי, לכבודו של הנשיא ה-40 של ארצות הברית רונלד רייגן. שנה קודם לכן הוכנסו הטרמינל הראשון בנמל ומוסך המטוסים הדרומי בו למרשם הלאומי של מקומות היסטוריים של ארצות הברית.
ב-1977 חובר הנמל למערכת הרכבת התחתית של וושינגטון.
מבנה הנמל

בנמל התעופה שלושה טרמינלים, הממוקמים בעברו המערבי, ובהם 45 שערי עלייה למטוסים.
בעת פתיחתו של הנמל היה בו מבנה טרמינל אחד, שחובר ב-1961 לטרמינל נוסף שנבנה מצפונו (כיום זהו טרמינל A). התרחבות הפעילות בנמל הביאה במהלך שנות השבעים והשמונים לבניית מספר מבני טרמינל קטנים בנמל, כל אחד לשימוש חברה שונה. במסגרת תוכנית פיתוח נרחבת של הנמל הם הוחלפו ב-1997 על ידי טרמינלים B ו-C החדשים. תוכנית הפיתוח העתידית של הנמל כוללת הרחבה של שני הטרמינלים כלפי צפון והוספת 14 שערי עלייה למטוסים.
מערך המסלולים של הנמל כולל שלושה מסלולי טיסה, המצויים בחלקו המזרחי. המסלול העיקרי הוא מסלול 1/19, המשתרע מצפון לדרום. מערך המסלולים לא השתנה מאז 1956, עת נסגר מסלול הטיסה הרביעי שבנמל והוסב למסלול הסעה.
טרמינלים > טרמינל A

תוכנן על ידי האדריכל צ'ארלס גודמן, הטרמינל נפתח בשנת 1941 והורחב בשנת 1955 כדי להכיל יותר נוסעים וחברות תעופה. החלק החיצוני של הטרמינל שוחזר עם הארכיטקטורה המקורית שלו.
בשנת 2004, שופץ החלק האווירי של הטרמינל וכעבור 4 שנים, שופץ גם חלקו היבשתי.
הטרמינל עבר שיפוץ בעלות של 37 מיליון דולר, שחידש את המראה של שדה התעופה על ידי הבאת תאורה בהירה, חלונות נוספים וריצוף חדש. הפרויקט הושלם בשנת 2014 יחד עם עמדת בידוק ביטחוני חדשה.
בשנת 2014 בוצעו שיפוצים נוספים שכללו בין היתר את הרחבת הטרמינל, הפרויקט הושלם בשנת 2015.
בטרמינל מצויים 9 שערי עלייה למטוס והוא משרת את חברות סאות'ווסט איירליינס, אייר קנדה אקספרס ופרונטיר איירליינס.
טרמינלים > טרמינלים B ו-C

טרמינלים B ו-C הם הטרמינלים החדשים והגדולים ביותר של נמל התעופה; הם נפתחו בשנת 1997 והחליפו קובץ של טרמינלים ישנים אשר נבנו בשנות ה-60. הטרמינלים החדשים תוכננו על ידי האדריכל סזאר פלי והם 35 שערים. שני הטרמינלים חולקים את אותו המבנה והם מחוברים ישירות לתחנת הרכבת רונאלד רייגן וושינגטון (תחנת WMATA), באמצעות גשרים להולכי רגל.
האולם המחבר את שלוש הזרועות של טרמינלים B ו-C, ידוע בשם האולם הלאומי. טרמינל B משמש כבסיס לחברות אלסקה איירליינס, דלתא ויונייטד איירליינס.
טרמינלים > טרמינל D (בבנייה)

החלה בנייתו של טרמינל חדש, צפונית לטרמינל C, אשר יכיל 14 שערים אזוריים חדשים. הוא יחליף את "שער 35X", שער אוטובוס המשמש כיום להביא נוסעים אל טיסות אמריקן איגל. בנוסף, המחסומים הביטחוניים האינדיבידואליים של שלושת הטרמינלים במסופי B ו-C יוחלפו במחסומים ביטחוניים בעלי קיבולת גבוהה יותר בבניין חדש ממערב לאולם הלאומי ומעל כביש ההגעה הקיים, וימקמו את כל האולם הלאומי בשטח אחד מאובטח אשר יאפשר לנוסעים לעבור בין הטרמינלים באופן חופשי (מבלי בדיקות ביטחוניות חוזרות).
הבנייה החלה בפברואר 2018 וצפויה להסתיים עד לשנת 2021.
מגבלות ביטחון

בשל קרבתו המיידית של הנמל לבירה הפדרלית וושינגטון מוטלות מגבלות מיוחדות על הפעילות האווירית בו. המרחב האווירי של מחוז קולומביה כולו סגור לתנועת מטוסים מתחת לגובה של 5,500 מטרים. לפיכך נדרשים מטוסי נוסעים המתקרבים לנחיתה בנמל או ממריאים ממנו לתמרן על מנת שלא להיכנס למרחב אווירי זה. מטוסים הממריאים כלפי צפון על המסלול העיקרי (1/19) מחויבים לפנות מיד אחרי ההמראה לכיוון צפון מערב לאורך אפיק הפוטומק, ומטוסים המגיעים מצפון נעים לדרום מזרח לאורך אפיק הנהר ופונים דרומה ממש לפני הגישה לנחיתה בנמל. אורות ניווט הוצבו על גבי הגשרים העיקריים שלרוחב הפוטומק על מנת לסייע לטייסים לנווט בנתיב זה (המכונה River Visual approach).
לאחר פיגועי 11 בספטמבר 2001 נסגר הנמל לפעילות למשך מספר שבועות ומשנפתח הוחמרו מאוד מגבלות הביטחון על פעילותו. חלק מהכללים החדשים בוטלו בהמשך. כיום יש למסור למנהל הביטחון בתחבורה (Transportation Security Administration) של המחלקה לביטחון המולדת את רשימות הנוסעים והצוות של כל מטוס הממריא או נוחת בנמל 24 שעות מראש. כמו כן על כל טיסה שפניה לנמל לעבור דרך 27 נמלי תעופה מוגדרים, שם נבדקים נוסעיה ומטענה ומצטרף אליה איש ביטחון חמוש.
בשל מגבלות הביטחון כמו גם בשל מגבלות רעש בגישה אל נמל התעופה וממנו אין הנמל רשאי לשרת טיסות למרחק של למעלה מ-2,010 קילומטרים ממנו, למעט מספר קטן של טיסות שקיבלו פטור מכלל זה, שיעדיהן הם ערים מרכזיות במרכז ומערב ארצות הברית. המגבלה נקבעה במטרה להסיט טיסות מהנמל אל נמל התעופה וושינגטון-דאלס ואל נמל התעופה הבינלאומי בולטימור-וושינגטון.
טיסות ויעדים

בשל מגבלת המרחק ממנו משרת הנמל בעיקר טיסות פנים ארציות. מגיעות אליו טיסות מעשרות ערים במזרח ומרכז ארצות הברית ומהן. הוא קולט גם מספר קטן של טיסות מטורונטו, אוטווה ומונטריאול שבמזרחה של קנדה. בשנת 2015 הגיעה תנועת הנוסעים הגדולה ביותר בנמל מאטלנטה, שיקגו ובוסטון ואליהן (טיסות לניו יורק וממנה דורגו רק במקום השביעי).
בשנת 2019 היו בנמל 292,682 תנועות מטוסים. שני המובילים הגדולים ביותר בנמל בשנת 2019 מבחינת מספר נוסעים היו החברות אמריקן איירליינס וסאות'ווסט איירליינס.
תאונות

בנמל התעופה ובסביבתו הקרובה אירעו מאז הפעלתו תאונות מטוסים ותקריות רבות. אלה שתי התאונות האוויריות החמורות ביותר בנמל או באזור הקרוב אליו, מאז המחצית השנייה של המאה ה-20:
בתאריך 13 בינואר 1982 המריא מהנמל מטוס בואינג 737-222 לכיוון נמל התעופה של טמפה, פלורידה (TPA/KTPA) בטיסה מספר 90 של אייר פלורידה (Air Florida). על סיפון המטוס היו 79 נוסעים ואנשי צוות. תנאי מזג האוויר היו חורפיים, עם שלג וקרח. למטוס נדרשו להמראה זמן ומרחק הרצה גדולים מהרגיל. לאחר ההמראה, לא הצליחו הטייסים לצבור מספיק גובה ותאוצה, וזמן קצר אחרי ההמראה המטוס צנח לתוך מימיו הקפואים של נהר הפוטומק, במרחק של 1.4 ק"מ מנקודת ההמראה, והתנגש בגשר של רחוב 14 בוושינגטון הבירה. בתאונה נהרגו 74 מתוך 79 נוסעים ואנשי הצוות. בנוסף, נהרגו בתאונה 4 בני אדם שהיו על הגשר. בסך הכול נהרגו בתאונה 78 בני אדם. המטוס נהרס, ונמחק מרשימת המטוסים הפעילים. החקירה העלתה שהמטוס המתין זמן ממושך לקבלת אשור להמראתו, וכוסה בשלג וקרח. צוות המטוס לא הפעיל אמצעים להפשרת הקרח שנצבר על כנפי המטוס ומנועיו.
בתאריך 29 בינואר 2025 התנגשו באוויר בקרבת נמל התעופה מטוס בומברדייר CRJ700 ומסוק סיקורסקי בלקהוק של צבא ארצות הברית. ההתנגשות אירעה בגובה של פחות מ-100 מטרים מעל פני הקרקע וכ-800 מטרים בלבד מקצה מסלול הנחיתה. המטוס האזרחי היה בטיסת פנים בארצות הברית, והגיע בטיסה 5342 מנמל התעופה של ויצ'יטה. המטוס היה של אמריקן איירליינס, והופעל במסגרת חברת פי אס אי איירליינס  (PSA Airlines). שני כלי הטיס צנחו למימיו הקפואים של נהר פוטומק. כל מי שהיה על שני כלי הטיס נספה בתאונה, 64 נוסעים ואנשי צוות שהיו על סיפון המטוס ושלושה אנשי צוות במסוק. בסך הכול נספו 67 בני אדם. בעת כתיבת הדברים טרם הוגשו מסקנות של חקירת התאונה.
תחבורה אל הנמל וממנו > ברכבת

תחנת הרכבת רונלד רייגן וושינגטון נמצאת על המסלול של הרכבת התחתית של וושינגטון ומשרתת את הקו הצהוב והכחול. היא ממוקמת בתחנת פלטפורמה חיצונית מוגבהת הנמצאת בקרבת הטרמינלים B ו-C. שני מסלולי הליכה מתחברים בין התחנה ישירות לטרמינלים של טרמינלים B ו-C. שביל תת-קרקעי להולכי רגל ושירותי הסעות מספקים גישה אל טרמינל A.
תחבורה אל הנמל וממנו > באוטובוס

שירות ההסעים, מטרובאס (אנ') מספק שירות בבקרים של סוף השבוע, לפני שתחנת המטרו נפתחת או במהלך שיבושים בקו המטרו.
תחבורה אל הנמל וממנו > במונית

מוניות זמינות באזור התחבורה הקרקעית של כל בנייני הטרמינלים. מוניות המשרתות את נמל התעופה נדרשות להיות מורשות ומוסדרות על ידי וושינגטון די. סי. או וירג'יניה.
תחבורה אל הנמל וממנו > שירות קריאת רכבים

החברות אובר וליפט רשאיות לאסוף או להוריד נוסעים בנמל התעופה.
תחבורה אל הנמל וממנו > שאטל

שירותי ההסעים בנמל התעופה מופעל על ידי מספר חברות: SuperShuttle ,Limos 4 Less ו-High Shuttle.
תחבורה אל הנמל וממנו > כבישים

נמל התעופה ממוקם על הכביש הנופי, George Washington Memorial Parkway ומקושר אל כביש 1 הבין מדיני דרך נמל התעופה (כביש המדינה 233). הכביש המדיני 395 ממוקם מצפון לנמל התעופה.
גלריה

הטרמינל הראשון בנמל סמוך לאחר פתיחתו ב-1941; לימים נרשם הטרמינל במרשם הלאומי של מקומות היסטוריים של ארצות הברית.
נמל התעופה בשנת 1970
מטוס אמבראר E-190 של אמריקן איירליינס בנמל התעופה
האולם הלאומי (National Hall), המקשר בין טרמינלים B ו-C
מגדל הפיקוח לצד טרמינל C
מפת היעדים לנמל התעופה וממנו, נכון ל-2013. מיקום הנמל מסומן במפה בנקודה אדומה
מבט פנורמי על טרמינלים B ו-C מפארק Gravelly Point (מכיוון מערב)
הערות שוליים

↑  https://www.mwaa.com/about/2019-reagan-air-traffic-statistics
↑  '"`UNIQ--templatestyles-00000004-QINU`"'"History of Reagan National Airport". Metropolitan Washington Airports Authority (באנגלית). 2015-07-28. נבדק ב-2018-08-26.
↑  Reagan National’s Terminal A is getting $37M facelift, Washington Post'"`UNIQ--nowiki-00000006-QINU`"'(באנגלית)'"`UNIQ--templatestyles-00000007-QINU`"'
↑  https://www.facebook.com/luz.lazo.14,'"`UNIQ--nowiki-00000009-QINU`"'Reagan National’s rehab project will create some pain for drivers and travelers, Washington Post'"`UNIQ--nowiki-00000009-QINU`"'(באנגלית)'"`UNIQ--templatestyles-0000000A-QINU`"'
↑  Harro Ranter, Washington-Ronald Reagan National Airport, DC profile - Aviation Safety Network, aviation-safety.net
↑  Harro Ranter, Accident Boeing 737-222 N62AF, Wednesday 13 January 1982, asn.flightsafety.org
↑  Faris Tanyos, Emily Mae Czachor, Jordan Freiman, What we know about the American Airlines plane and Army helicopter crash over D.C.'s Potomac River - CBS News, www.cbsnews.com, ‏2025-02-02 (באנגלית אמריקאית)
↑  A. B. C. News, DC plane crash live updates: Black Hawk pilots likely wore night vision goggles: NTSB, ABC News (באנגלית)
| --- | --- |
בקרת זהויות :  NLI: 987007461370005171  BNE: XX5112081  GND: 4732624-4  ISNI: 0000 0000 8953 1289  LCCN: no98068122  VIAF: 130502544   WorldCat (עם VIAF): 130502544 
טרמינל C מבפנים
תחנת המטרו
פייסבוק

ערך זה עוסק ברשת חברתית מקוונת בינלאומית. אם התכוונתם לחברה שמפעילה את פייסבוק, ראו .
| --- | --- |
 

 סוג:  רשת חברתית
 תקופת הפעילות:  4 בפברואר 2004 – הווה (21 שנים)
 מייסדים:  פייסבוק
 בעלות:  מטא 
 שפות תכנות:  C++, D, Hack (אנ')
 www.facebook.com
 
פייסבוק (באנגלית: Facebook) היא פלטפורמת רשת המופעלת על ידי חברת מטא האמריקאית. הפלטפורמה היא הרשת החברתית המקוונת הגדולה בעולם, והיא זמינה ביותר משבעים שפות במדינות רבות ברחבי הגלובוס. ביוני 2017, דיווחה החברה על כשני מיליארדי חברים הרשומים באתר, כש-800 מיליון מהם פעילים בתדירות יומיומית. בחודש פברואר 2022 דיווחה החברה לראשונה בתולדותיה על קיטון במספר המשתמשים היומיים ביחס לרבעון הקודם. מספר המשתמשים ירד לשיעור של 2.91 מיליארד. על פי חברת דירוג האתרים אלכסה, פייסבוק הוא האתר השביעי הנצפה ביותר באינטרנט ברחבי העולם והשלישי הנצפה ביותר בישראל.
האתר הוקם על ידי מארק צוקרברג, אדוארדו סברין, דסטין מוסקוביץ', כריס יוז ואנדרו מקקולום (אנ'), בהיותם סטודנטים באוניברסיטת הרווארד, ב-4 בפברואר 2004. 28.2% ממניות החברה בבעלות צוקרברג. בתחילה התאפשר רק לסטודנטים מהרווארד להצטרף לרשת, אך ב-11 בספטמבר 2006 היא נפתחה לשימוש כלל הציבור.
שם האתר נובע משמו של הספר המקובל במכללות ובאוניברסיטאות ברחבי ארצות הברית, המכיל את תמונות הסטודנטים, והמחולק להם בשנתם הראשונה באקדמיה על מנת שהסטודנטים החדשים יוכלו להכיר טוב יותר איש את רעהו. ספר זה מכונה "Face Book" (באנגלית "ספר פנים").
מאפייני הרשת

רשת פייסבוק מתאפיינת בקישור הווירטואלי בין אנשים. במקור, מטרת הרשת הייתה לקשר וירטואלית בין סטודנטים, אך כאשר הרשת נפתחה לציבור הרחב, הפכה לרשת תקשורת בין בני משפחה, עובדים ועוד.
השימוש ברשת פייסבוק הוא חינם, כשרווחי החברה נצברים ממכירת פרסומות המותאמות לפרופיל המשתמש.
המשתמשים יוצרים פרופילים אישיים, אשר בדרך-כלל כוללים תמונות אישיות ורשימת תחומי עניין אישיים. ניתן ליצור קשר עם המשתמש גם באופן פרטי, כך שרק המוען והנמען יכולים לראות את השיחה, וגם באופן פומבי, כך שההודעות גלויות לעיני כול. ניתן גם ליצור קבוצות חברים, המגבילות את הצפייה בפרופיל אך ורק למשתמשים מאותה הרשת ולמשתמשים המוגדרים כ"חברים". משנת 2009, נפתחה האפשרות להגדיר שפות שונות לשימוש בפרופיל האישי, ולא רק אנגלית כבעבר.
מאפייני הרשת > חברים

בניגוד לרשתות חברתיות אחרות (כגון: טוויטר, אינסטגרם וטיקטוק) בהן ישנם "עוקבים" ו"נעקבים", בפייסבוק ניתן להיחשף לתכנים של אחרים בעיקר באופן הדדי באמצעות בקשה "חברות". מספר ה"חברים" המקסימלי הוא 5000. לצד זאת, החל משלב מסוים הוסיפה פייסבוק את האפשרות לעקוב אחר תכנים פומביים של מישהו באופן חד צדדי באמצעות "מעקב" גם מבלי להיות חברים, בדומה לרשתות חברתיות אחרות.
מאפייני הרשת > סטטוסים

סטטוס ("Status") בפייסבוק, או במינוח אחר, "פוסט", הוא כלי לביטוי תחושות, מחשבות, רעיונות וכדומה. הסטטוס יכול להכיל טקסט כתוב, תמונות או סרטונים. אורך הסטטוס המועלה לפייסבוק ישתנה בהתאם לרצונו של המשתמש וכן בהתאם למסר אותו הוא מעוניין להעביר. כאשר המשתמש מעדכן את הסטטוס הוא יופיע על גבי הקיר האישי ("Wall") שלו וכן יופיע בעדכונים השוטפים ("News Feed") של חבריו. ניתן לבצע עדכונים לסטטוס האישי דרך דפדפן, טלפון נייד או באמצעות הודעת טקסט. משתמשי פייסבוק נחשפים לסטטוסים השונים של חבריהם ויכולים להשיב ולהביע את דעתם בדרכים שונות. האפשרויות העומדות בפניהם הן: "תגובה" ("Comment"), רגשון (לדוגמה: כפתור לייק) ו"שיתוף" ("Share"). האופציה 'תגובה' היא מענה מילולי לסטטוס המקורי, כך שהמשיב יכול להביע דעתו, למתוח ביקורת, להרחיב את הדיון וכדומה. האופציה רגשון היא דרך מהירה ונוחה להביע את דעתך/ תחושותיך עם הנכתב בסטטוס. האופציה 'שיתוף' מאפשרת למתבונן בסטטוס המדובר לשלוח ולהפיץ את הסטטוס לאנשים נוספים ברשת פייסבוק. אופציה נוספת בשם "Poke" משמשת כדי להשיג את תשומת הלב של משתמש (כמעין "נדנוד", בדומה לאפשרות שהייתה קיימת במסנג'ר).
מאפייני הרשת > דפים וקבוצות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. יש הסבר על הדפים אך לא על הקבוצות.
מאפייני הרשת > דפים וקבוצות > דפים

בנוסף לפרופילי משתמש האתר מאפשר לפתוח "דפים" (אלו בעבר נקראו דפי מעריצים). הדפים מרוכזים סביב נושאים מסוימים, כגון תחומי עניין, מוצרים וגופים (אשר אינם יכולים לפתוח פרופיל, המיועד לייצוג בני אדם בלבד) או ידוענים. גולשים יכולים ללחוץ על כפתור "אהבתי" (Like) על הדף ובכך להרשם לתוכנו. בניגוד לפרופילים, ההרשמה היא חד-צדדית - מנהלי הדף לא יכולים לראות את מרבית נתוני הגולשים שנרשמו - ולא דורשת אישור.
כל משתמש רשום יכול להקים דף לכל נושא, גם במקרה בו כבר קיים דף לשם כך. חלק מהדפים נוצרים אוטומטית ואינם מנוהלים על ידי איש, ומטרתם רק לקבץ סביב מכנים משותפים, כגון תחומי עניין או מקום מגורים.
מנהלי הדף יכולים לתפעלו כשם שהיו מתפעלים פרופיל אישי - הם יכולים לכתוב עדכונים, להעלות תמונות וכן הלאה. עם זאת, הדף לא מסגיר את זהות המנהלים. מאחר שהדפים אינם מוגבלים לייצוג בני אדם בלבד אין זה נדיר למצוא חברות המשתמשות בדפים כאמצעי לקביעת נוכחות ברשת החברתית. בניגוד לפרופילים אישיים, הדפים מאפשרים הצגת סטטיסטיקות למנהליהם - כמה צפו בעדכון מסוים, כמה ביקרו בדף בטווח ימים מסוים ומאילו ארצות וכן הלאה.
אפשרות חלופית לדפי המעריצים היא "עמוד עסקי", שניתן גם הוא לסימון באמצעות כפתור "אהבתי" או בכפתור "עקוב" (Follow), שיגרום להצגת תכנים של הדף באזור העדכונים השוטפים ("News Feed"). ההבדל בין דף מעריצים ובין עמוד עסקי הוא שעמוד עסקי לרוב מציג בית עסק או עסק עצמאי של אדם מסוים, והוא יכול לנהל את העסק דרך העמוד ולהגיע לקהל קוראים רלוונטי באמצעות פרסומו בכלי הפרסום של גוגל. כל אחד יכול לפתוח בחינם עמוד עסקי, ואם רוצים לפרסם אותו בכלי הפרסום של הגוגל, הדבר נעשה בצורה של תשלום חודשי או שנתי.
מאפייני הרשת > דפים וקבוצות > קבוצות

קבוצות פייסבוק היא פלטפורמה המעניקה למנהליה כלים לבניית קהילה מעורבת ורלוונטית בקרב לקוחות קיימים ופוטנציאליים. קבוצות הן מרכזים, היוצרים מרחב המאפשר ללקוחותיו של עסק מסוים להפוך לתומכיו.
 לקבוצת פייסבוק מספר יתרונות
הגדלת מספר החברים עם אנשים בעלי תחומי עניין דומים ויכולות לעזור לך לשמור על קהילה תוססת.
הגברת המודעות לדף העסק שלך על ידי הצטרפות לקבוצה או יצירת קבוצה בתור הדף שלך. האינטראקציות והמומחיות שלך יעזרו ליצור מעורבות חיובית.
ניהול הקבוצה על ידי הוספת אנשים שהמנהלים סומכים עליהם כאדמינים.
אספקת נתוני שימוש של הקבוצה לקבלת מדדים על הקבוצה, כולל פעילות של החברים ומעורבותם. נתוני השימוש של הקבוצות זמינים רק כאשר הקבוצה צברה 50 חברים ומעלה.
 קיימות 2 סוגים של קבוצות.
קבוצה ציבורית בה ניתן לערוך חיפוש, וכל התוכן שלה גלוי לציבור. בקבוצה ציבורית מומלץ לנטר את בקשות ההצטרפות של חברים חדשים.
קבוצה פרטית אליה כל אחד יכול לבקש להצטרף, אך רק חברים רשומים יכולים לראות את התוכן המפורסם בה.
מאפייני הרשת > מנוע חיפוש

ב-15 בינואר 2013, השיקה פייסבוק את מנוע החיפוש החברתי "Graph Search", מנוע חיפוש פנימי על צירי הזמן המנגיש למשתמש מידע אודות חבריו לרשת החברתית. מנוע זה מבוסס על נתוני הגולשים, התוכן אותו הם מייצרים ופעולותיהם. המנוע החדש מאפשר חיפוש על בסיס תחומי עניין משותפים ("חברים שאוהבים סושי"), יצירת קשרים חדשים ברשת, איתור תוכן על פי תחומי עניין וכן הוא מותאם למשתמשים עסקיים. במסיבת עיתונאים אשר נערכה ב-15 בינואר 2013, הסביר מנכ"ל החברה, מארק צוקרברג: "משימתנו היא להפוך את העולם למחובר יותר. לכן, אנחנו נותנים לאנשים כלים - לשם מיפוי סיפורי חייהם".
אמנם החיפוש מניב מידע רב, אך השוני בינו ובין מנוע החיפוש של גוגל מתבטא בכך, שהוא לא מתיימר למפות את הרשת בשלב זה, אלא להנגיש למשתמש ברשת החברתית נושאים ותחומי עניין הרלוונטיים לאישיותו ולצרכיו. בהמשך, מתכננת פייסבוק להחיל את מנוע החיפוש שלה גם לתוכן פוסטים, אשר פרסם משתמש מסוים ברשת החברתית, ודירוג תגובותיו על ידי גולשים אחרים.
מאפייני הרשת > אירועים

"אירועים" בפייסבוק הם הדרך של החברים לספר לחברים אחרים על אירועים שעומדים להתקיים בקהילה שלהם ולארגן מפגשים חברתיים. האירועים יכולים להיות מוגדרים כציבוריים או פרטיים. במקרה שהאירועים הוגדרו כפרטיים לא ניתן יהיה למצוא אותם בחיפוש - הם יהיו זמינים רק כאשר המשתמש קיבל הזמנה לאירוע. אנשים שלא הוזמנו לא יכולים לראות את התמונות, את הקיר או את התיאור של האירוע הפרטי.